Punane serv

Punane serv on taimelehtede ja seega ka taimkatte peegeldusspektri kiire muutuse piirkond lainepikkustel 680–730 nm. 

Taimelehtedes olev klorofüll neelab suurema osa nähtavast valgusest, aga on peaaegu läbipaistev lainepikkustel üle 700 nm. Rohelise taimelehe peegeldustegur võib kasvada viielt protsendilt viiekümne protsendini lainepikkuse muutusel 680 nm-st 730 nm-ni. Taimkatte peegeldusspektri struktuuri punase serva piirkonnas kasutatakse kaugseires taimkatte seisundi ja produktsiooni hindamiseks. T. Nilson.  Metsade kaugseire alused. Eesti Metsaamet, Eesti
 Põllumajandusülikool, Metsakorralduse Instituut, Tartu 1994.

Viited

Kategooria:Botaanika
Kategooria:Geoinformaatika